Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7943

c) az I. melléklet „Családtagok [a rendelet 1. cikke f) pontjának második mondata]” című II. része a következőképpen módosul: i. a „J. HOLLANDIA” pontot követően a következő szöveggel egészül ki: „K. AUSZTRIA Tárgytalan.”; ii. a „K. PORTUGÁLIA” és az „L. EGYESÜLT KIRÁLYSÁG” pont „L. PORTUGÁLIA” és „O. EGYESÜLT KIRÁLYSÁG” pontra változik; iii. az „L. PORTUGÁLIA” pontot követően a következő szöveggel egészül ki: „M. FINNORSZÁG A rendelet III. címe 1. fejezetének rendelkezései értelmében a természetbeni ellátásokra való jogosultság meghatározásakor „családtag” a betegbiztosítási törvény által meghatározott házastárs vagy gyermek. N. SVÉDORSZÁG A rendelet III. címe 1. fejezetének rendelkezései értelmében a természetbeni ellátásokra való jogosultság meghatározásakor „családtag” a házastárs vagy a 18 év alatti gyermek.”;

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes